“Odamlar o‘layotgan paytda biron narsa haqida gapirish noo‘rin”. Vogue jurnali ilk marta oq muqova bilan chop etiladi

Italiyada chop etiladigan moda haqidagi Vogue jurnali ilk marta oq rangdagi bo‘sh muqova bilan chop etiladi. Bu haqda nashrning Instagram’dagi sahifasida ma’lum qilindi.

Nashr tahririyati “odamlar haligacha vafot etayotgan, shifokor va hamshiralar o‘z hayotini xavf ostiga qo‘yayotgan paytda boshqa narsalar haqida gapirish noo‘rin bo‘ladi” deb hisoblagani uchun shunday yo‘l tutilganini yozgan.

Muqovaga oq rang tanlangani esa bir vaqtning o‘zida juda ko‘p ma’no anglatadi. Qayd etilishicha, oq rang hurmat, qorong‘ilikdan keyin keladigan yorug‘lik hamda shifokorlar formasi rangini bildiradi.
Vogue’ning ijodiy direktori Ferdinando Verderi mamlakat koronavirus pandemiyasi bilan kurashayotgan bir paytda bu muqova ayni muddao ekanligini aytgan.
 Italiyada koronavirus qurbonlari sonining o‘sish sur’ati kamaygani ma’lum qilindi